Om stiptelik en betyds te wees met betrekking tot verantwoordelikhede en opdragte is die reël en nie die uitsondering nie.
Die leerders staan in netjiese rye en die klasonderwyser vergesel sy/haar klas na die saal vir saalopening.
Leerders wat die skool op die sportveld verteenwoordig behoort (sover moontlik) altyd in die korrekte sportdag geklee te wees.
Ongeoorloofde juwele word vir die dag geskut waarna die betrokke leerder dit by die betrokke personeellid mag afhaal.
Tasse word gedurende die les onder die leerder se stoel geplaas en versper nie die Apaadjies@ tussen skoolbanke nie.
Geen leerder mag die terrein gedurende skoolure sonder die nodige toestemming van die hoof verlaat nie.
Indien ‘n leerder gedurende die eksamen of toetsreeks siek is, word die betrokke vraestel nie vroeër of later afgelê nie. Die leerder word slegs afwesig gemerk en ‘n Aa@ op die rapport gemerk.
Indien ‘n leerder by die skool siek word, skakel ‘n administratiewe dame die betrokke ouer(s) om hom/haar by die skool af te haal. Die persoon wat die leerder by die skool afhaal, moet die leerder (in die uittekenregister) uitteken.
‘n Leerder wat die skool tydens skool-ure verlaat, word (deur die persoon wat verantwoordelikheid vir hom/haar aanvaar) by die administratiewe kantoor met die nodige toestemming afgehaal.
Winter: Die dra van die skoolbaadjie is verpligtend met skooldas vir graad 11 en 12 en opsioneel vir graad 8 – 10.
Haarstyle word slegs binne kulturele groepering (met begrip vir ‘n bepaalde kultuur) toegelaat: Vergelyk so byvoorbeeld die AAfro@-haarstyl vir swart dogters, ens.
By geleenthede soos oueraande, inligtingsaande en ander skoolfunksies word ouers in beide tale aangespreek. Tydens inligtingsaande vir een taalgroep, word die ouers in hul taal van voorkeur (Afrikaans of Engels) geakkommodeer.
Geen afsonderlike speelterrein word vir ‘n betrokke taalgroep beskikbaar gestel nie. Daar word egter speelterreine vir sekere ouderdomsgroepe afgesonder.
Goeie dissipline hang af van goeie bestuur, in die skool as geheel, asook in die klaskamer in die besonder. As primêre opvoeders het die ouers ook die verantwoordelikheid om hul kind(ers) na behoorlike volwassenheid te begelei. As vennoot in die onderwys bly die ouer ‘n rolspeler wat ten alle tye betrokke moet wees by die positiewe vorming van sy kind(ers) en behoort hulle deurgaans met die skool as opvoedkundige instelling saam te werk.